als_Latn dik_Latn sag_Latn
Temat Kryesore
- Ristani deklaroi se Rama dhe Meta po keqpërdorin një aktor për çështjen më serioze dhe më të mprehtë të politikës dhe shtetit
Partia Demokratike akuzoi sot qeverinë për videon e aktorit Besart Kallaku, e cila për PD-në, është publikuar për të fshehur të vërtetën dhe për të mbyllur hetimin:
“Dërgimi i estradës tek porta e drejtësisë, është një bashkëpunim i ri i Edi Ramës dhe Ilir Metës, për të mbyllur hetimin dhe fshehur të vërtetën. Largimi i Ilir Metës është imperativ për të pasur një hetim të paanshëm e të painfluencuar nga pushteti. Edi Rama duhet të heqë dorë menjëherë nga presionet ndaj Prokurorisë, për fshehjen e të vërtetës tronditëse”.
Sekretari i Përgjithshëm i PD-së, Arben Ristani deklaroi se Rama dhe Meta po keqpërdorin një aktor për çështjen më serioze dhe më të mprehtë të politikës dhe shtetit, në 25 vitet e fundit.
“Ky presion ndaj drejtësisë për të mbyllur hetimin dhe fshehur të vërtetën, u vu në jetë fillimisht nga Edi Rama, i cili publikoi në Facebook një video të aktorit të “Portokallisë” që përqesh e bën pazar me jetën e deputetëve. Më tej u mor në dorë nga Ilir Meta, i cili e dërgoi aktorin në dyert e Prokurorisë, me anë të regjisorit të skemave të sigurimit të shtetit, Spartak Braho”, tha Ristani.
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
als_Latn als_Latn als_Latn als_Latn als_Latn als_Latn als_Latn als_Latn